নিজস্ব প্রতিবেদন: কার্নিভাল দেখতে মঙ্গলবার রেডরোডে ভিড় জমাবেন অসংখ্য মানুষ। থাকবেন দেশ-বিদেশের অতিথিরাও। বিশিষ্টদের ইতিমধ্যেই আমন্ত্রণ জানানো হয়েছে। ৯ দেশের দূতাবাসের আধিকারিকদের চিঠি পাঠানো হয়েছে। এইমুহুর্তে কলকাতায় হাজির বিদেশি পর্যটকদের বাসে করে রেডরোডে আনা হবে। দর্শকাসনে থাকবেন ফিফার প্রতিনিধিরাও। অতিথিদের জন্য ২হাজারের বেশি আসন থাকছে। দুপুর ২টোর মধ্যে অতিথিদের আসন নিতে হবে। ফোর্ট উইলিয়ামের পাশে থাকবে VIP গেট। ব্যবস্থা থাকবে জায়ান্ট স্ক্রিনেরও।    
মেগা শো-য়ের জন্য কোনওরকম ঝুঁকি নিতে চায়না পুলিস। নিরাপত্তা ব্যবস্থাতে বিশেষ জোর দেওয়া হচ্ছে। গোটা রেড রোড চত্বরে ব্যবস্থা হয়েছে LED-র। চলছে শেষমুহুর্তের প্রস্তুতি। ব্রান্ড বাংলা যে কোনও ভাবেই রিওর থেকে কম নয়, তা দুনিয়াকে দেখাতেই সেজে উঠেছে রেড রোড।  - শোভাযাত্রার জন্য সোমবার রাত ১২টা থেকে রেডরোড বন্ধ থাকবে
- মঙ্গলবার সকালে পরিস্থিতি বিচার করে খোলার সিদ্ধান্ত
- বেলা ১টা থেকে ফের বন্ধ করে দেওয়া হবে রেডরোড
- হসপিটাল রোড বন্ধ, ক্যাসুরিনা অ্যাভিনিউ, মেয়ো রোডের একাংশ বন্ধ থাকবে
- উত্তর-দক্ষিণে যাতাযাতের জন্য ভরসা করতে হবে জওহরলাল নেহেরু অ্যাভিনিউয়ের ওপর
- শোভাযাত্রা শুরুর কিছুক্ষণ আগে বন্ধ করে দেওয়া হবে স্ট্র্যান্ড রোড